
Cofnodion cyfarfod y Cyngor Cymuned a gynhaliwyd yn y Ganolfan Gymuned ar 24 Mehefin 2026.
YN BRESENNOL – Y Cynghorwyr Andy Mitchelmore (Cadeirydd), Bryan Jones, Paul Evans, Ian Jones, Kevin Shenton a David Taylor ynghyd â’r Clerc (John Roberts).
1. YMDDIHEURIADAU - Y Cynghorwyr Iona Pierce and Huw Jones.
2.  DATGAN BUDDIANNAU – Roedd gan y Cynghorydd Bryan Jones fuddiant personol a rhagfarnus yn eitem 16(b) gan fod y cyflenwr yn berthynas iddo. 
3. COFNODION – Cyflwynwyd cofnodion y cyfarfod a gynhaliwyd ar 27 Mai 2026 a chadarnhawyd eu bod yn gywir.                                                                                                                                                                                                                                                                                                                                                                                                                                                       
5. Symiau Gohiriedig Sir Ddinbych, gwerth £12,529.00, i wella mannau agored – cais i ddarparu cyfarpar chwarae ar gae ysgol Gellifor.
Dywedodd y Cadeirydd fod Sir Ddinbych yn dal i asesu cais y Cyngor Cymuned ond roedd yn hyderus y byddent yn cyhoeddi’r canlyniad yn fuan iawn. 
6. Materion priffyrdd -                                                                                                                                           (a) Cyflwr gwael y ffyrdd - roedd yr aelodau’n falch o nodi fod cryn dipyn o waith wedi’i wneud i lenwi’r tyllau yn y ffordd rhwng Llanychan a’r Gables. Byddai’r Adran Briffyrdd hefyd yn ymgymryd â’r gwaith o gryfhau’r bont yn Llanychan cyn bo hir.    
7. Prydles tir newydd i’r Ganolfan Gymuned – yn dilyn y cyfarfod a gafwyd yn ddiweddar â Rebecca Willimas o Adran Ystadau Sir Ddinbych i drafod prydles tir newydd ar gyfer y Ganolfan Gymuned, roedd Sir Ddinbych wedi cadarnhau bod y mater yn cael blaenoriaeth ganddynt ac roedd cyfarfod wedi’i drefnu â chynrychilwyr yr adran Addysg ar 3 Gorffennaf. Byddent yn cysylltu â’r Cyngor Cymuned eto ar ôl y cyfarfod hwn.  
 8.   Tafarn y Golden Lion, Llangynhafal – Yn dilyn y drafodaeth flaenorol ynghylch cau tafarn y Golden Lion, eglurodd y Cadeirydd y sefyllfa ddiweddaraf ac, yn benodol, dywedodd fod Adran Gynllunio Sir Ddinbych wedi anfon gohebiaeth yn gynharach yn gofyn am sylwadau’r Cyngor Cymuned ar y cais cynllunio a anfonwyd at y Cyngor Sir, sef “Y Golden Lion, newid defnydd tafarn i greu annedd preswyl a gwaith cysylltiedig”. Roedd yr ohebiaeth wedi cyrraedd yn rhy hwyr i’w chynnwys ar agenda’r mis hwn felly byddai angen trefnu cyfarfod arbennig o’r Cyngor Cymuned i gydymffurfio â’r cyfnod ymateb gofynnol, sef 21 diwrnod (erbyn 14 Gorffennaf 2026). 

Fel y nodwyd yn y cyfarfod diwethaf, roedd nifer o bobl leol yn holi am y Golden Lion ac yn awyddus i helpu i sicrhau ei ddyfodol fel tafarn. 
Gan hynny, teimliwyd ei bod yn briodol yn awr i’r gymuned ehangach ddod ynghyd i drafod dyfodol y Golden Lion. Cytunwyd (a) i drefnu cyfarfod cymuned agored ar 8fed Gorffennaf i weld faint o gefnogaeth oedd i’r dafarn a’r posibiliadau o ran ei dyfodol. (b) i gynnal cyfarfod or Cyngor I drafod y cais cynllunio ar ol y cyfarfod agored.
9. Llwybrau troed – (i) Llwybr 9/3 rhwng Gellifor Farm ac Eglwys Llangynhafal   
(ii) Llwybrau 4/2 a 4/3 Pen Stryt, rhwng Gellifor a Llanychan   
(iii) Llwybr 7/2 rhwng Plas Draw  a Ty’n y Caeau a Hwylfa Llwyn
– yn dilyn y drafodaeth flaenorol ar y llwybrau uchod, soniwyd bod yr Adran Hawliau Tramwy wedi cael gwybod am bryderon rhai o’r cerddwyr ac roedd swyddogion yn ystyried sut i’w gwella. Hyd yma, cafodd y gwair ei dorri ar hyd y llwybr rhwng Pen Stryt a Llanychan ond nid oedd dim arall wedi’i wneud i wella’r llwybrau. 
Cytunodd y Cynghorydd David Taylor i edrych eto ar gyflwr y llwybr yn Llanychan. Cytunwyd hefyd i gadw llygad ar gyflwr y tri llwybr.  
10. Cyflenwad trydan ar gyfer y Coed Nadolig yn Gellifor a Hendrerwydd – Dywedodd y Cynghorydd Ian Jones nad oedd wedi cael dim gohebiaeth ychwanegol gan yr Adran Goleuadau Stryd ynghylch y mater hwn ond nododd fod gwaith wedi’i gwblhau i ddarparu cyflenwad trydan, yn ôl pob golwg, ar y polyn. Cytunodd i ymchwilio ymhellach i’r mater. 
11. Golau yn y Ciosg/Diffibriliwr yn Hendrerwydd – Roedd y Cynghorydd Ian Jones yn trefnu i’r golau yn y Ciosg gael ei drwsio.
12. Hysbysfwrdd newydd – dywedodd y Clerc fod y Cyngorydd Iona Pierce wedi cael samplau o bren gan y saer a oedd am wneud yr hysbysfwrdd newydd. Roedd yn ei chael yn anodd dod o hyd i baneli derw, sef y pren roedd y Cyngor wedi gofyn iddo’i ddefnyddio. 
Yn dilyn trafodaeth lawn, cytunodd y Cynghorwyr Ian Jones a Paul Evans i chwilio am baneli derw i’w darparu i’r saer. 
13. Gardd y Gymuned – (i) Biniau Gwyrdd – ers y cyfarfod diwethaf, roedd y biniau gwyrdd wedi cael eu gwagu am y tro cyntaf gan y Criw Gwastraff Masnachol ac roeddent wedi addo eu gwagu eto ar 23 Mehefin a bob pythefnos wedyn. 

Roedd yr aelodau’n falch o glywed bod y biniau wedi’u gwagu ond yn siomedig nad oeddent wedi’u gwagu eto ar 23 Mehefin. 
Cytunwyd i gysylltu â’r Gwasanaeth Gwastraff Masnachol eto i roi gwybod iddynt am yr uchod ac i ofyn am esboniad. 
(ii) Tanc dŵr – Roedd y Cynghorydd  David Taylor wedi cytuno i ail-lenwi’r bowser dŵr ac roedd y gwaith hwn ar y gweill. 
14. Trefniadau torri glaswellt –yn dilyn  y drafodaeth yn y cyfarfod diwethaf, roedd y contractiwr, David Weyman, wedi cytuno i dorri’r gwair o amgylch y plinth yn Hendrerwydd Uchaf. Roedd y Cyngor wedi torri’r gwair ar hyd y llwybr rhwng Llanychan a Phenstryt. 
 15. MATERION ARIANNOL – (a) Balans yn y banc ar hyn o bryd - nododd yr Aelodau mai £7,230.86 oedd y balans yng nghyfrif y Cyngor ar 01.06.2026. Ar ôl ystyried sieciau heb eu cyflwyno eto, y balans oedd £6,081.92.                                                                                                                                
 (c) Talu anfonebau – cytunwyd i gymeradwyo’r taliadau a ganlyn -                                                                  (i) Bethan Jones – Gwaith cyfieithu 2025 - £450. 
(ii) Clear Insurance Management Ltd – Adnewyddu Yswiriant y Cyngor - £824.28 (Roedd hyn yn cadarnhau’r camau a gymerodd y Cadeirydd a’r aelodau i awdurdodi’r taliad a oedd yn ddyledus ar 1 Mehefin 2026).                                                                                                                                      
16.GOHEBIAETH NEWYDD - Roedd yr aelodau wedi cael yr ohebiaeth ddiweddaraf ynghylch y materion a ganlyn cyn y cyfarfod:
 (a) Un Llais Cymru/ Cymorth Cynllunio Cymru -  Cyflwynwyd a nodwyd y cylchlythyr misol a manylion digwyddiadau hyfforddi. 
 (b) Cylchlythyr Tirwedd Genedlaethol Bryniau Clwyd a Dyffryn Dyfrdwy – cyflwynwyd a derbyniwyd y cylchlythyr misol. 
17. DYDDIAD A THREFNIADAU’R CYFARFOD NESAF – cytunwyd i gynnal cyfarfod nesaf y Cyngor Cymuned yn y Ganolfan Gymuned ar 8 Gorffennaf 2026 i drafod materion cynllunio ac i gynnal y cyfarfod arferol nesaf ar 29 Gorffennaf 2026.

